veteran sandalwood actor and producer sudarshan passes away
ప్రముఖ నటుడు, నిర్మాత సుదర్శన్ ఇక లేరు
ప్రముఖ సినీనటుడు, నిర్మాత సుదర్శన్ ఇక లేరు. కన్నడంతోపాటు తమిళం, మళయాళం, తెలుగు, హిందీ భాషల్లో నటించిన...
TNN | Updated:
Sep 8, 2017, 03:31PM IST
ప్రముఖ కన్నడ సినీనటుడు, నిర్మాత సుదర్శన్ ఇక లేరు. కన్నడంతోపాటు తమిళం, మళయాళం, తెలుగు, హిందీ భాషల్లో నటించిన అతికొద్ది మంది నటుల్లో సుదర్శన్ ఒకరు. ప్రస్తుతం ఆయన వయస్సు 78 ఏళ్లు. వయస్సు పైబడటంతో వివిధ ఆరోగ్య సమస్యలతో బాధపడుతున్న సుదర్శన్ బెంగుళూరులోని ఓ ఆస్పత్రిలో చికిత్స పొందుతూ తుదిశ్వాస విడిచారు. ఆయన నటించిన చివరి కన్నడ చిత్రం 'జూమ్'. సినిమాల్లోనే కాకుండా అగ్నిసాక్షి, మరగంత వెనై, మాయా మచింద్రా వంటి టీవీ సీరియల్స్&zwnj;లోనూ సుదర్శన్ నటించారు.
సినీరంగంలో బహుముఖ ప్రజ్ఞాశాలిగా పేరున్న సుదర్శన్ వివిధ భాషల్లో నటించడమేకాకుండా పలు కన్నడ చిత్రాల్లో పాటలు కూడా పాడారు. ఆయన పాడిన 'హూవొందు బల్లిబందు' పాట సంగీత ప్రియులకి ఎప్పటికీ గుర్తుండిపోతుంది. సుదర్శన్ మృతి వార్త తెలుసుకున్న వివిధ భాషల సినీ ప్రముఖులు తీవ్ర దిగ్భ్రాంతి వ్యక్తంచేశారు.